Diari Oficial de la Generalitat Valenciana


Sumari del DOGV 5880, del 28-10-2008 (2008/12627)

RESOLUCIÓ de 7 d'abril de 2008, del conseller de Medi Ambient, Aigua, Urbanisme i Habitatge, sobre la integració territorial i la modificació del PGOU de València i el Pla parcial Massarrojos Sud.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12246


Data del document
:   07-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 7 d'abril de 2008, del conseller de Medi Ambient, Aigua, Urbanisme i Habitatge, sobre la integració territorial i la modificació del PGOU de València i el Pla parcial Massarrojos Sud. [2008/12651]  
Vist el projecte de document de justificació de la integració territorial i modificació del PGOU de València i del Pla parcial Massarrojos Sud, el promotor del qual és Castell de la Creu, SL, i de conformitat amb els següents,  
Antecedents de fet  
Primer  
Per Acord municipal de 29 de juliol de 2005 es va acordar sotmetre a informació pública el Projecte de modificació puntual del PGOU de València (Massarrojos) i del Pla parcial Massarrojos Sud i la seua homologació modificativa, presentat per Castell de la Creu, SL com també l'estudi d'impacte ambiental. L'acord es va publicar en el periòdic La Razón el 13 de gener de 2006 i en el DOGV núm. 5175, de 12 de gener de 2006, i no s'hi van presentar al·legacions; es va aprovar provisionalment el 30 de març de 2007.  
Segon  
El projecte inicial consta de:  
- document de modificació puntual del PGOU de València (Massarrojos)  
- document de modificació del Pla parcial Massarrojos Sud  
- document d'homologació modificativa  
No obstant això, i atés que aquesta proposta de planejament s'ha tramitat conforme la LUV (perquè a l'entrada en vigor d'aquesta no havia conclòs el tràmit d'informació pública, segons DT 1ª.1), ha calgut a posteriori substituir el document d'homologació modificativa pel document de justificació de la integració territorial previst en la legislació vigent, per raó de la DT 3ª LUV.  
Tercer  
La proposta de modificació planteja les modificacions del Pla general següent:  
1. Modificació puntual del PGOU de València: consisteix en la modificació de la delimitació d'una porció de sòl urbà aïllat situat al costat de la línia límit del terme municipal la qual cosa implica un increment de sòl urbà d'11.233,76 m²sòl classificats en el PGOU com a sòl no urbanitzable inclòs a la zona de protecció agrícola PA-2, protecció agrícola normal per al secà, que passa a ser classificat com a urbà i qualificat com a residencial.  
2. Modificació del Pla parcial Masarrojos Sud: consisteix a qualificar una superfície de 711,50 m²sòl de sòl urbà residencial com a xarxa viària.  
L'objectiu de la modificació que es pretén consisteix a donar solució a l'aïllament de sòl classificat com a urbà de 7.252,54 m²sòl, que no té accessos vials en l'actualitat, mitjançant la modificació puntual del Pla general, classificant com a sòl urbà per a ús residencial la resta de l'àmbit d'actuació (11.233,76 m²sòl), sense que això comporte incrementar l'edificabilitat global del conjunt. Això comportarà la possibilitat de la seua connexió viària amb el sòl urbà pròxim del terme municipal de València (Pla parcial Massarrojos Sud), també residencial i que es troba urbanitzat i en avançat estat de consolidació per l'edificació, mitjançant la modificació del Pla parcial pel que fa a una porció de sòl d'aproximadament 711,50 m², que es proposa requalificar de residencial a xarxa viària, per a enllaçar l'àmbit d'actuació que ens ocupa amb la xarxa viària i la resta de xarxes de serveis urbanístics corresponents a l'àmbit del pla parcial, i s'efectua la posterior cessió a l'Ajuntament, amb la corresponent disminució d'aprofitament urbanístic en l'esmentat pla parcial.  
Paràmetres urbanístics de l'àmbit d'actuació:  
Superfície  
Sòl urbà (residencial) manté la classificació: 7.252,54 m²  
Sòl no urbanitzable es classifica com a urbà residencial: 11.233,76 m²  
Total: 18.486,30 m²  
Sòl urbà (residencial)  
PP Massarrojos Sud es qualifica com a xarxa viària: 711,50 m²  
Total àmbit d'actuació: 19.197,80 m²  
L'edificabilitat que el planejament vigent atorga al sòl classificat com a urbà (7.252,54 m²) és de 3.626,27 m²sostre, tenint en compte que l'índex d'edificabilitat és 0,50 m²sostre/m²sòl.  
En la proposta plantejada aquesta edificabilitat es manté per a la totalitat de l'àmbit de la proposta. En conseqüència, l'índex d'edificabilitat del conjunt de sòl urbà residencial resulta la següent:  
3.626,27 m²sostre / 18.486,30 m²sòl = 0,1961599 m²sostre/m²sòl, inferior a la determinada pel Pla general per a les zones UFA-3 per a habitatge unifamiliar aïllat, que és de 0,50 m²sostre/m²sòl.  
D'altra banda, la requalificació com a xarxa viària de la superfície de 711,50 m² qualificats com a sòl urbà residencial, comportarà una disminució de l'aprofitament urbanístic en 485,10 m²sostre, en la parcel·la corresponent de l'àmbit del Pla parcial Massarrojos Sud, la titularitat de la qual és de l'empresa promotora, per la qual cosa l'edificabilitat total passarà de 15.883,89 m²sòl a 15.398,79 m²sostre.  
Descripció de la proposta d'ordenació detallada  
L'ordenació interior de l'àmbit es configurarà en funció de l'orografia del terreny, aprofitant les seues característiques paisatgístiques, en estar cobert per vegetació d'espècies mediterrànies, sotabosc i pinedes principalment, amb l'objecte de salvaguardar part de la vegetació existent com a conseqüència d'un estudi ambiental realitzat a aquest efecte. Es crea un viari privat de penetració en la parcel·la, aprofitant les parts despoblades de vegetació, que dóna accés als tretze habitatges unifamiliars que s'ubicaran a un costat i a l'altre del camí, dispersos en el sentit longitudinal de la parcel·la, i situats estratègicament en les àrees de sotabosc i escassa vegetació, de manera que es respecte la part més important de la massa arbòria existent, perquè l'arbratge de major port es localitza preferentment a zones perifèriques.  
Quart  
Durant la tramitació de l'expedient s'han sol·licitat els informes sectorials següents en data 8 de juny de 2006:  
- Conselleria d'Infraestructures i Transports. Divisió de Carreteres.  
- Diputació. Servei de Vies i Obres  
- Conselleria d'Infraestructures i Transports. DG Transports.  
- Àrea d'Urbanisme, per a l'emissió d'informe sobre estudi de paisatge.  
- Ministeri de Ciència i Tecnologia.  
- Conselleria de Cultura, Educació i Esport. DG de Règim Econòmic.  
- Conselleria de Sanitat.  
- D. G. d'Habitatge i Projectes Urbans.  
- IVHSA  
- Comissió d'Activitats Qualificades per a l'emissió d'informe sobre estudi acústic.  
- S.T. Medi Ambient. Secció Forestal (2-05-07)  
- Servei d'Avaluació d'Impacte Ambiental, per a l'emissió de la declaració d'impacte ambiental.  
Cinqué  
No consta la presentació de cap escrit d'al·legacions en fase autonòmica.  
Sisé  
Fins a la data s'han rebut els informes següents:  
1. El 27 d'octubre de 2006 la DG de Règim Econòmic de la Conselleria d'Educació emet un informe favorable.  
2. El 30 de juny de 2006 la Divisió de Carreteres de la Conselleria d'Infraestructures i Transport emet un informe favorable.  
3. El 7 de maig de 2007 emet un informe favorable l'Àrea de Carreteres de la Diputació Provincial de València.  
4. El 8 de gener de 2007 l'Àrea d'Urbanisme emet un informe sobre estudi de paisatge, segons el qual entén que no és exigible instrument de paisatge, per la qual cosa no cal emetre un informe al respecte.   
5. La Secció Forestal del ST Medi Ambient ha emés un total de tres informes en les dates següents: 4.05.2007, 22.06.2007 i 9.08.2007, aquest últim en sentit favorable condicionat a les qüestions següents:   
- Haurà de presentar-se un document tècnic en què es proposaran les mesures d'autoprotecció i prevenció en la urbanització per a evitar, tant la iniciació de possibles incendis forestals, com per a establir les actuacions que s'han d'efectuar en el cas que puga veure's afectada per alguna emergència d'aquest tipus. Aquest document haurà d'estar subordinat al Pla local de prevenció d'incendis del municipi de València, si ni ha, el qual, al seu torn haurà d'estar subordinat al Pla de prevenció d'incendis forestals de demarcació i al Pla de silvicultura preventiva de la Comunitat Valenciana.   
- Hauria de considerar-se si l'augment de superfície que s'ha d'urbanitzar podria aprofitar-se per a destinar part d'aquesta superfície com a zona d'usos públic, zones verdes, amb caràcter de parc forestal urbà o periurbà, conservant el caràcter natural d'aquest, amb mobiliari i elements integrats amb el medi.   
6. En l'expedient consta l'informe subscrit pel director general del Patrimoni Cultural Valencià de data 10 d'octubre de 2006, relativa a la consulta efectuada pel promotor, i en aquest s'estableix que «no s'han detectat afeccions d'aquesta naturalesa i no cal abordar cap tipus d'actuació prèvia per a la salvaguarda d'aquest concret patrimoni, sense perjudici de justificar el compliment de les exigències que es deriven de la protecció del patrimoni arquitectònic, arqueològic i etnològic present en l'àrea d'actuació».   
Consta també l'informe preliminar de la prospecció arqueològica i etnogràfica prèvia com també l'autorització de la prospecció arqueològica subscrita pel cap de l'Àrea de Patrimoni Cultural i Museus de la Conselleria de Cultura, de data 4 d'octubre de 2006.  
7. El 25 de gener de 2008 la directora general de Gestió del Medi Natural ha dictat la declaració d'impacte ambiental següent:   
«Primer  
S'estima acceptable, només a l'efecte ambientals i sense perjudici de la prèvia obtenció de les autoritzacions sectorials que se li apliquen, el Projecte de modificació del PGOU de València (Massarrojos) i Pla parcial Massarrojos Sud, sempre que aquest s'efectue d'acord amb el que estableix la documentació presentada fins al moment, amb els informes sectorials emesos al respecte, i amb els condicionants establits en l'apartat segon d'aquesta declaració.  
Segon  
Se supedita l'execució de l'esmentat projecte al compliment dels condicionants que s'indiquen a continuació:   
1. Prèviament a l'inici de les obres d'urbanització haurà d'obtenir-se l'informe favorable de la Conselleria de Cultura i Esport sobre la conformitat del projecte amb la normativa de protecció del patrimoni cultural, segons el que estableix l'article 11 de la Llei 4/1998 d'11 de juny, de la Generalitat Valenciana, del patrimoni cultural valencià; complint a les determinacions que, si és el cas, continga l'esmentat informe preceptiu i vinculant.   
2. S'haurà de justificar, davant de la Comissió Territorial d'Urbanisme, la suficiència de recursos hídrics, mitjançant la presentació d'informe favorable de la Confederació Hidrogràfica del Xúquer o d'entitat col·laboradora autoritzada per al subministrament d'aigua potable del municipi, respecte a la disponibilitat d'aigua en quantitat i qualitat suficient per a la previsió de consums que es desprenguen del desenvolupament del sòl urbà industrial proposat, tal com recull l'article 19.2 de la Llei 4/2004, de 30 de juny, de la Generalitat, d'ordenació del territori i protecció del paisatge.  
3. Prèviament a l'inici de les obres d'urbanització hauran d'obtenir-se informes favorables del Servei Cicle Integral de l'Aigua de l'Ajuntament de València, relatius al sistema de depuració proposat per a les aigües residuals que es generen com a conseqüència del desenvolupament del sector; i la solució que es considera més apropiada, ateses les característiques del projecte, respecte a l'evacuació de les aigües pluvials.   
No obstant això, prèviament a l'execució del sector previst, s'efectuaran les infraestructures necessàries, en matèria de depuració d'aigües residuals, de manera que es garantisca el ple funcionament de les instal·lacions en el moment de l'inici d'ocupació.  
4. Haurà de complir, i incloure's en l'apartat relatiu a mesures preventives i correctores de l'estudi d'impacte ambiental, les consideracions incloses en els diversos informes elaborats per la Secció d'Obres de Jardineria de la Zona Nord de l'Ajuntament de València.   
5. D'acord amb l'informe elaborat per la Secció Forestal, de data, 13 d'agost de 2007:   
- Qualsevol urbanització enclavada o limítrof amb terrenys forestals ha de disposar de sistemes actius i passius de protecció i prevenció contra incendis forestals, que eviten que puga veure's afectat l'entorn immediat o els mateixos veïns. Tot això, en aplicació de l'article 151 del Reglament de la llei forestal 3/1993. Açò comporta la dotació d'hidrants, que la via d'accés siga suficient per a evacuació de residents, com també l'ús de materials constructius i mesures de protecció perimetral als habitatges i a l'urbanització adequades.  
- Haurà de presentar-se un document tècnic en què es proposaran les mesures d'autoprotecció i prevenció en la urbanització per a evitar, tant la iniciació de possibles incendis forestals, com per a establir les actuacions que s'han de desenvolupar en el cas que puga veure's afectada per alguna emergència d'aquest tipus. Aquest document haurà d'estar subordinat al Pla local de prevenció d'incendis del municipi de València, si n'hi ha, que al seu torn haurà d'estar subordinat al Pla de prevenció d'incendis forestals de demarcació i al Pla de silvicultura preventiva de la Comunitat Valenciana.  
- Els Serveis Territorials de Planificació haurien de considerar si l'augment de superfície que s'ha d'urbanitzar podria aprofitar-se per a destinar part d'aquesta superfície com a zona d'usos públic, zones verdes, amb caràcter de parc forestal urbà o periurbà, conservant el caràcter natural d'aquest, amb mobiliari i elements integrats amb el medi i de baix impacte visual, natural i paisatgístic. De manera que, part de la superfície podria servir per a donar servei a les zones urbanes pròximes ja consolidades.   
6. Amb caràcter previ a la concessió de llicència d'obres per a la construcció dels habitatges previstos, s'escometrà l'execució de les obres d'infraestructures necessàries (xarxa d'aigua potable i xarxes d'evacuació d'aigües residuals i pluvials), com també els accessos a l'àmbit de la proposta.  
7. El material necessari per a realitzar les explanacions o farciments del sector haurà de provenir d'una pedrera o zona de préstec autoritzada, i haurà de disposar d'un certificat en què s'especifique l'origen dels materials, es justifique el volum necessari i la capacitat de la zona de préstec per a atendre la demanda generada. Haurà de disposar de les autoritzacions sectorials preceptives.  
8. La terra vegetal extreta durant la fase de moviment de terres, i que siga susceptible d'aprofitament, s'haurà de mantenir en condicions agrícoles adequades i s'haurà de destinar al farcimentt de les zones verdes previstes en l'actuació o, si no n'hi ha, a altres àrees del municipi on siga susceptible la seua utilització.  
9. Hauran de preveure's, en la urbanització, llocs per a la col·locació de contenidors per a la recollida selectiva dels distints tipus de residus que es tracten habitualment a la Comunitat Valenciana en quantitat suficient per a adequar el projecte presentat al Pla integral de residus.  
10. Els residus vegetals originats amb la tala de l'arbratge i desbrossament de terrenys es gestionaran de manera adequada a la seua naturalesa, i queda prohibida la incineració in situ d'aquests o qualsevol tipus de residu.  
11. El programa de vigilància ambiental haurà d'incloure el compromís de presentar puntualment el promotor davant de l'administració una memòria o informe anual concretant: el desenvolupament i l'avanç de l'activitat, de l'aplicació de les mesures de protecció i de restauració previstes, dels controls realitzats i de qualsevol incidència de caràcter ambiental que puga produir-se durant el desenvolupament d'aquesta.   
12. Els aspectes concernents a les mesures preventives i correctores derivades del compliment de les ordenances municipals, de la legislació sectorial d'aplicació vigent, les mesures establides en aquest condicionat, les establides en l'estudi d'impacte ambiental i les labors de vigilància a incloure en el programa de vigilància ambiental, s'incorporaran al preceptiu projecte d'urbanització i es valoraran i proveiran pressupostàriament les despeses derivades del seu compliment.»  
Seté  
1. El 8 de novembre de 2006 l'Empresa Mixta Valenciana de Aguas, SA (EMIVASA) emet el següent informe sobre la suficiència d'abastiment d'aigua:  
«1. El vigent PGOU estableix una franja de terreny classificat com a sòl urbà, limítrof amb l'actual urbanització Santa Bàrbara. Aquesta franja, amb una edificabilitat de 0,50 m²sostre/m²sòl representa un total de 3.626,27 m²sostre.  
2. Sense perjudici dels requeriments específics de la urbanització, en tractar-se de sòl ja classificat com a urbà, la disponibilitat dels recursos per a l'abastiment d'aigua potable a la població que puga assentar-se en la zona en qüestió, ja es troba garantida a través de les previsions del mateix desenvolupament del Pla general.  
3. La proposta de Modificació Puntual que es planteja manté la superfície de sostre establida en el vigent PGOU, amb independència de l'ordenació detallada que es determine per a aquest sostre.  
4. Per tant, no s'alteren les demandes de subministrament d'aigua potable respecte de les implícites en el vigent pla.  
5. En conseqüència, cal concloure que es manté la disponibilitat de l'abastiment d'aigua potable del municipi de València.  
6. No obstant això, i d'acord amb el que s'expressa en la Memòria del document de justificació de la integració territorial, en el sentit que la condició de connexió amb el servei d'aigua potable s'estableix que "es connectarà amb la xarxa existent del sector Massarojos Sud, ja desenvolupat i urbanitzat", la forma constructiva per a això es definirà, en el seu moment, mitjançant el corresponent projecte d'urbanització.»  
Consta en l'expedient un certificat del vicesecretari de l'Ajuntament de València de data 7 de febrer de 2007, segons el qual el 27 de setembre de 2006 es va sol·licitar a l'EMSHI informe sobre la disponibilitat dels recursos hidràulics per als usos previstos en relació a la modificació del PGOU de Massarrojos, sense que s'haja emés per part d'aquesta entitat l'informe sol·licitat.  
També consta en l'expedient un informe elaborat per l'entitat Castell de la Creu, SL i presentat en l'EMSHI el 6 de febrer de 2007, indicant els elements que s'han de considerar per a l'emissió d'informe de suficiència de recursos hídrics per part de l'EMSHI.  
Pel que fa al tema de l'abastiment d'aigua potable, es considera que l'article 25-4 del Text refós de la llei d'aigües, exigeix informe de la Confederació Hidrogràfica per als plans urbanístics, únicament quan comporten noves demandes de recursos hídrics, la qual cosa no ocorre en aquest cas, perquè, encara que es reclassifique part de l'àmbit d'actuació, no s'incrementa l'edificabilitat ja prevista en el Pla general de 1988, que continua sent la mateixa, en conseqüència, no pot entendre's que aquest projecte comporte una nova demanda de recursos hídrics. No resulta d'aplicació perquè l'article 25-4 de la Llei d'aigües.  
No obstant això, cal assenyalar que el municipi de València disposa de suficiència de recursos hídrics, pel següent:   
1. L'informe d'EMIVASA de data 16 de març de 2007, complementari a un altre emés el dia 7 del mateix mes, en relació amb la tramitació d'un altre expedient urbanístic de la ciutat de València, indica el següent:  
- La Ciutat de València posseeix les següents concessions d'aigua per a potabilització: 3 m³/seg del Xúquer, 0,95 m³/seg del Túria i 0,65 m³/seg de pous, aquest cabal de 4,60 m³/seg equival a un volum anual de 145,06 hm³.  
- El consum d'aigua potable registrat en la Ciutat de València l'any 2005 ha sigut de 49,011 hm³  
2. Per Resolució de la Direcció General d'Obres Hidràuliques de data 16 d'octubre de 1963, es va atorgar a l'Ajuntament de València una concessió a perpetuïtat per a derivar un cabal de 0,95 m³/seg d'aigües del riu Túria (BOE 1.11.1963).  
3. Per Resolució de la Direcció General d'Obres Hidràuliques publicada en el BOE núm. 307 de data 23 de desembre de 1976, es va concedir a l'Ajuntament de València l'aprofitament d'un cabal màxim de 3.000 l/seg. d'aigües del riu Xúquer, amb destinació a complementar l'abastiment d'aigües potables de la ciutat. Aquesta concessió es va atorgar per un termini de 99 anys.  
4. En conseqüència, es considera que, d'acord amb els informes emesos per EMIVASA hi ha un cabal autoritzat que cobreix la demanda que es planteja.  
2. El 3 d'octubre de 2006 el Cap de Secció del Servei de Neteja del Servei de Gestió de Residus Sòlids i Neteja de l'Ajuntament de València emet un informe segons el qual el Servei de recollida de residus urbans serà prestat amb normalitat després de la consegüent revisió de serveis que es presten en la zona de recollida de residus urbans.  
3. L'11 de setembre de 2006, per decret d'Alcaldia es remet al promotor l'informe de la Secció de Planificació i Projectes del Servei del Cicle Integral de l'Aigua de l'Ajuntament de València sobre la capacitat d'admissió i gestió de les aigües residuals del que es destaca el següent:  
«Pel que fa a l'admissió de les aigües residuals generades en el sector i que es connectarien al Pla parcial Massarrojos Sud, sector núm. 15, no hi hauria inconvenient, ja que la xarxa existent seria suficient per a conduir l'abocament produït per al seu tractament.  
No ocorre el mateix respecte a la gestió i el tractament d'aquestes aigües, perquè la depuradora actual de Massarrojos ja no admet a l'entrada increment algun d'aigües residuals, estant en fase d'estudi d'impacte ambiental la construcció d'una nova EDAR Palmaret emplaçada a la partida del Barranc, terme municipal de València, en les voltants de la pedania de Carpesa que solucionarà el problema de l'Horta Nord.»  
4. El 20 de febrer de 2007, per Decret d'Alcaldia es remet al promotor l'informe de la Secció de Planificació i Projectes del Servei del Cicle Integral de l'Aigua de l'Ajuntament de València sobre la solució a adoptar per a les aigües pluvials generades en l'àmbit de la urbanització, que a continuació es transcriu:  
«Vist allò que s'ha expressat per l'interessat en el seu escrit de data 29 de gener de 2007, en el qual s'indiquen les fortes característiques de sostenibilitat del projecte, amb una gran quantitat de massa arbòria, com també vegetació de sotabosc i un sol vial de distribució que utilitza paviments filtrants, es considera que el sistema més idoni resulta ser el de la infiltració de les aigües pluvials, i donada la topografia del terreny, en el cas que es produïsquen vessaments per a fortes pluges, aquestes discorreran pel sòl no urbanitzable tal com han efectuat fins a la data.  
D'altra banda, l'àmbit on es troba l'actuació està completament tanca i no afectarà zones urbanes limítrofs o pròximes.  
Es dóna, doncs, per resolta la problemàtica suscitada per les aigües pluvials.  
Les aigües negres generades pels tretze habitatges unifamiliars es connectaran a la xarxa municipal de clavegueram en el punt assenyalat en els nostres anteriors informes tècnics.»  
5. El 15 d'octubre de 2007 el promotor de l'expedient a l'efecte d'esmenar el repartiment posat de manifest en l'Informe del cicle integral de l'aigua de l'Ajuntament de València d'11 de setembre de 2006, ha presentat un escrit fent constar que per al cas que la nova depuradora del Palmaret no estiga executada i en funcionament en el moment de l'atorgament de les llicències d'ocupació dels habitatges, es compromet a executar i posar en servei un sistema de depuració propi perquè done servei als tretze habitatges que s'han de construir en la parcel·la objecte de l'expedient.   
Vuité  
La Comissió Territorial d'Urbanisme de València, en sessió celebrada el 20 de febrer de 2008, va acordar emetre informe favorable sobre aquest expedient, condicionant la seua elevació al conseller de Medi Ambient, Aigua, Urbanisme i Habitatge per a la seua aprovació definitiva, que s'aporten dos exemplars visats i diligenciats del Text refós del projecte en la fitxa de gestió de la qual s'incloguen els condicionants que recull la declaració d'impacte ambiental.  
Amb data 4 d'abril de 2008 s'emet diligència pel Servei Territorial d'Ordenació del Territori de València per a fer constar que s'han presentat dos exemplars del Text refós de la modificació del PGOU de València i del PP Massarrojos Sud, i els Serveis Territorials han comprovat que l'esmentat text refós incorpora els condicionants de l'esmentat acord de la Comissió Territorial d'Urbanisme de 20 de febrer de 2008.  
Fonaments de dret  
Primer  
El municipi de València disposa del Pla general d'ordenació urbana, aprovat per Resolució del conseller d'Obres Públiques i Urbanisme, de data 28 de desembre de 1988.  
Segon  
En relació amb l'article 94 de la Llei 16/2005 Urbanística Valenciana, referent a la modificació dels plànols, cal dir que la proposta efectuada no comporta augment de l'aprofitament lucratiu privat d'algun terreny, ni es desafecta sòl de destinació pública per la qual cosa no escau preveure mesures compensatòries precises per a mantenir la proporció i qualitat de les dotacions públiques previstes respecte de l'aprofitament.   
No obstant això, és d'apreciar que l'alternativa tècnica proposada comportarà conservar una important superfície de zona verda, perquè la ubicació dels habitatges unifamiliars aïllats es realitzarà del mode que menys afecte l'arbratge, ateses les característiques naturals i paisatgístiques del terreny, de manera que la zona verda conservarà en la mesura que es puga el caràcter natural de la vegetació.  
Tercer  
En l'actual sòl urbà de la finca de Castell de la Creu, l'edificabilitat permesa és de 0,50 m²sostre/m²sòl aplicable als 7.252,54 m²ssostre, la qual cosa comporta una aprofitament urbanístic de 3.626,27 m²sostre. Amb la modificació proposada, els metres quadrats de sostre totals es mantenen, i es reparteixen entre una major superfície de parcel·la, augmentada pels 11.233,76 m²sòl que es reclassifiquen a sòl urbà, per tant, l'índex d'edificabilitat es redueix a 0,1961599 m²sostre/m²sòl.  
D'altra banda, la modificació proposada en el Pla parcial Massarrojos Sud, implica una disminució de 485,10 m²sostre, a causa dels 711,50 m²sòl de vial de nova creació que se cedirien a l'Ajuntament, a la superfície de la qual no s'aplicaria l'índex d'edificabilitat de l'àmbit, 0,6818 m²sostre/m²sòl, per la qual cosa l'aprofitament del sector seria de 15.398,79 m²sostre (22.585,50 m² x 0,6818), enfront de 15.883,89 m²sostre vigents.  
Per tant, queda justificat que no hi ha increment d'edificabilitat com a conseqüència d'aquesta modificació.  
Quart  
L'Oficina Tècnica de Planejament de l'Ajuntament de València considera en el fonament de dret quart del seu informe el següent:  
«Quart: La Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat ha entrat en vigor l'1 de gener de 2006 i modifica l'art. 13.6 de la Llei 4/2004, d'ordenació del territori i protecció del paisatge, en el sentit d'eliminar l'excepció a l'obligació de cedir gratuïtament a l'administració sòl no urbanitzable (per reclassificar sòl).  
Segons el parer de qui subscriu, l'eliminació d'aquesta excepció no afecta la modificació puntual del Pla general l'aprovació de la qual es pretén, perquè l'Ajuntament en ple va aprovar iniciar la tramitació del procediment, exposant al públic el document, el 29 de juliol de 2005, i encara que la Llei 14/2005 no estableix un règim transitori per a l'aplicació de la modificació de la LOT, pot aplicar-se per analogia el règim transitori que sí que preveu per a les modificacions de la llei del sòl no urbanitzable regulades en l'article 112, i per tant, entendre que no s'aplicarà als expedients que hagen sigut iniciats abans de l'entrada en vigor de l'aquesta.  
La no-exigència de cessions ve, doncs, justificada en la data d'aprovació inicial del planejament, però també en el fet que, tal com consta en la documentació i es desprén dels informes emesos per l'OTP, es manté la mateixa edificabilitat que el PGOU permetia per a l'àmbit inicial de sòl urbà, escampant-la per la totalitat del nou àmbit.»  
A més d'allò que ha indicat l'Oficina Tècnica de Planejament de l'Ajuntament de València, en aquest cas en concret està justificada la no-exigència de la cessió prevista en l'article 13.6 de la LOTPP, perquè l'expedient es va iniciar amb anterioritat a l'entrada en vigor de la Llei 14/2005, de mesures fiscals, i, per tant, és d'aplicació la D.T.1ª.1 del Decret 67/2006, Reglament d'ordenació i gestió territorial i urbanística, que exclou l'obligació de cedir als sectors residencials l'IEB dels quals siga inferior a 0,35 m²sostre/m²sòl i la tramitació dels quals s'haja iniciat amb anterioritat a l'1 de gener de 2006. En el present cas, tenint en compte que l'expedient es va sotmetre a informació pública per acord de 29.07.05 i que la informació al públic s'efectua en el DOGV el 12.01.06, quasi mig any després per causes no imputables al promotor de l'expedient, es considera més ajustat a dret entendre que l'inici de la tramitació es correspon amb la data de l'acord de sotmetiment a informació al públic de l'expedient, i més si tenim en compte que l'esmentat expedient ja va obtenir informe previ favorable del director general de Planificació i Ordenació del Territori el 29.09.04 i que la reclassificació de sòl no urbanitzable ve precedida per un intent de respecte de l'entorn ambiental i de la massa arbòria existent tant en el sòl que ja és urbà com en el que es reclassifica, situant els habitatges unifamiliars en llocs sotabosc o escassa vegetació, sense que per això existisca augment d'edificabilitat, que es reparteix en la totalitat de l'àmbit resultant.   
Cinqué  
Cal fer constar que l'actuació que es proposa, atesa la seua localització específica, no té incidència pel que fa al model territorial, a l'ordenació estructural del terme municipal de València i a la suficiència de la xarxa primària de reserves de sòl dotacional, ni tindrà repercussió en l'evolució urbana, ja que en no augmentar-se l'aprofitament urbanístic no comportarà augment de població, per la qual cosa no es requereix que s'efectue una avaluació socioeconòmica i anàlisi de les conseqüències de l'ordenació.  
Cal destacar que l'estudi de paisatge elaborat a aquest efecte, segons el qual les mesures correctores que s'han d'implantar estan encaminades a una gestió sostenible del paisatge i de tots els altres factors ambientals. Aquestes accions o mesures correctores es van a centrar sobretot en aplicació de les bones practiques ambientals del sector de la construcció, sobretot les que van encaminades a la integració de la construcció en el paisatge i en l'entorn; també és de gran importància l'estudi de la localització o ubicació dels habitatges per a preservar així un nombre més gran d'espècies arbòries, com també la restauració de la coberta vegetal que es perda per l'activitat, mitjançant espais enjardinats que seran els encarregats amb el temps, d'emmascarar les noves construccions i integrar-les en el medi.  
A més, segons l'informe de la Secció Forestal del ST de Medi Ambient i la mateixa declaració d'impacte ambiental, es considera necessari que prèviament a l'execució del projecte s'elabore un document tècnic dirigit i supervisat per professional amb titulació forestal universitària que propose les mesures d'autoprotecció i prevenció de la urbanització per a evitar, tant la iniciació de possibles incendis forestals, com per a establir les actuacions que s'han de desenrolulpar en el cas que puga veure's afectada per alguna emergència d'aquest tipus. Aquest document haurà d'estar subordinat al Pla local de prevenció d'incendis del municipi de València, si n'hi ha, el qual al seu torn haurà d'estar subordinat al Pla de prevenció d'incendis forestals de demarcació i al Pla de silvicultura preventiva de la Comunitat Valenciana, conforme al PGOF. La declaració d'impacte ambiental inclou aquesta obligació entre els seus condicionants a l'execució del projecte.   
D'altra banda, no s'observa cap obstacle legal que impedisca l'aprovació autonòmica, conforme a l'article 85 de la LUV, en tant que la modificació proposada respon a l'interés públic local degudament justificat per la corporació.  
Sisé  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen sobre l'aprovació de la modificació dels plans urbanístics de municipis de 50.000 habitants o més, en els quals la competència per a l'aprovació definitiva correspon al conseller de Medi Ambient, Aigua, Urbanisme i Habitatge, en relació amb els articles 6.e) i 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals citats i la resta de general i pertinent aplicació, conforme a l'Acord de la Comissió Territorial d'Urbanisme de València, resolc:  
Aprovar definitivament el document de justificació de la integració territorial i modificació del PGOU de València i del Pla parcial Massarrojos Sud, del terme municipal de València.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que crega oportú.  
València, 7 d'abril de 2008.- El conseller de Medi Ambient, Aigua, Urbanisme i Habitatge. José Ramón García Antón.